CELEX: 32019D1264
Language: et
Date: 2019-07-23 00:00:00
Title: Poliitika- ja julgeolekukomitee otsus (ÜVJP) 2019/1264, 23. juuli 2019, millega nimetatakse ametisse Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) ELi missiooni vägede juhataja (EUTM Somalia/1/2019)

26.7.2019   
               
               
                  ET
               
               
                  Euroopa Liidu Teataja
               
               
                  L 199/6
               
            
         POLIITIKA- JA JULGEOLEKUKOMITEE OTSUS (ÜVJP) 2019/1264,
         23. juuli 2019,
         millega nimetatakse ametisse Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) ELi missiooni vägede juhataja (EUTM Somalia/1/2019)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 15. veebruari 2010. aasta otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, (1) eriti selle artiklit 5,
         ning arvestades järgmist:
         
                     (1)
                  
                  
                     Vastavalt otsuse 2010/96/ÜVJP artikli 5 lõikele 1 volitas nõukogu poliitika- ja julgeolekukomiteed tegema kooskõlas Euroopa Liidu lepingu artikliga 38 Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni (EUTM Somalia) poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas otsuseid järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Nõukogu otsusega (ÜVJP) 2017/971 (2) muudeti EUTM Somalia käsuliini.
                  
               
                     (3)
                  
                  
                     Poliitika- ja julgeolekukomitee võttis 11. juulil 2018 vastu otsuse (ÜVJP) 2018/992, (3) millega nimetati kolonel Matteo Giacomo SPREAFICO EUTM Somalia ELi missiooni vägede juhatajaks.
                  
               
                     (4)
                  
                  
                     Itaalia tegi 23. mail 2019 ettepaneku nimetada alates 9. augustist 2019 brigaadikindral Matteo Giacomo SPREAFICO järglasena EUTM Somalia ELi missiooni vägede juhatajaks brigaadikindral Antonello DE SIO.
                  
               
                     (5)
                  
                  
                     Euroopa Liidu sõjaline komitee leppis 4. juunil 2019 kokku, et poliitika- ja julgeolekukomiteel soovitatakse see ettepanek heaks kiita.
                  
               
                     (6)
                  
                  
                     Tuleks teha otsus brigaadikindral Antonello DE SIO ametisse nimetamise kohta. Otsus (ÜVJP) 2018/992 tuleks seetõttu kehtetuks tunnistada.
                  
               
                     (7)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
                  
               ON VASTU VÕTNUD KÄESOLEVA OTSUSE:
         
            Artikkel 1
            Brigaadikindral Antonello DE SIO nimetatakse EUTM Somalia ELi missiooni vägede juhatajaks alates 9. augustist 2019.
         
         
            Artikkel 2
            Otsus (ÜVJP) 2018/992 tunnistatakse kehtetuks alates 9. augustist 2019.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 23. juuli 2019
            
               
                  Poliitika- ja julgeolekukomitee nimel
               
               
                  Eesistuja
               
               S. FROM-EMMESBERGER
            
         
         
            (1)  ELT L 44, 19.2.2010, lk 16.
         
            (2)  Nõukogu 8. juuni 2017. aasta otsus (ÜVJP) 2017/971, millega kehtestatakse ELi täitevvolitusteta sõjaliste ÜJKP missioonide plaanimise ja juhtimise kord ning muudetakse otsust 2010/96/ÜVJP Somaalia julgeolekujõudude väljaõppe toetamiseks läbi viidava Euroopa Liidu sõjalise missiooni kohta, otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), ja otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA) (ELT L 146, 9.6.2017, lk 133).
         
            (3)  Poliitika- ja julgeolekukomitee 11. juuli 2018. aasta otsus (ÜVJP) 2018/992 Somaalia julgeolekujõudude väljaõppe toetamiseks läbiviidava Euroopa Liidu sõjalise missiooni (EUTM Somalia) ELi missiooni vägede juhataja nimetamise kohta (EUTM Somalia/1/2018) (ELT L 177, 13.7.2018, lk 12).